**LAZDIJŲ MENO MOKYKLOS 2020 METŲ VEIKLOS ATASKAITA**

**I. BENDROJI INFORMACIJA**

Lazdijų meno mokykla (toliau – Mokykla), adresas: Nepriklausomybės a. 6, LT-67107, Lazdijai, tel. / faks. (8 318) 51 647, el. paštas: [info@lmm.lt](mailto:info@lmm.lt), <https://www.lmm.lt>.

Mokykloje vykdomos formalųjį švietimą papildančio muzikos, dailės ir šokio ugdymo programos, neformalaus suaugusiųjų ir vaikų ugdymo programos. 2020 m. Mokykloje mokėsi 412 mokinių, 18 suaugusių. Nuo 2020 m. rugsėjo 1 d. Mokyklos Seirijų skyriuje ankstyvojo amžiaus mokiniai (nuo 6-erių metų) turi galimybę mokytis pagal ankstyvojo integruoto ugdymo programą. Mokosi 16 mokinių, dirba dvi mokytojos. Mokoma dailės ir šokio. 2020 m. Mokyklą baigė 28 mokiniai (iš jų – 13 su pagyrimu), kuriems buvo įteikti Lietuvos Respublikos švietimo, mokslo ir sporto ministerijos neformaliojo vaikų švietimo pažymėjimai.

**Įgyvendinant Mokyklos 2020–2022 metų strateginio ir 2020 m. veiklos plano tikslus ir uždavinius, pasiekti rezultatai:**

**1. Tikslas. Ugdymo prieinamumo ir kokybės užtikrinimas, sukuriant palankiausias galimybes ugdytiniui realizuoti individualius gebėjimus.**

**1.1. Uždavinys. Nuolat atnaujinti esamas ir kurti naujas mokymo programas, atsižvelgiant į ugdytinių ir bendruomenės kintančius poreikius.**

Atsižvelgiant į pandeminę situaciją šalyje, Mokyklai teko taikyti nuotolinį ugdymą(si), aprūpinti mokinius mokymo priemonėmis (muzikos instrumentais), mokytojams pasitelkti IT kompetencijas, reikalingas ugdymo procesui organizuoti nuotoliniu būdu, metodinių grupių darbą organizuoti virtualiai, spręsti egzaminų organizavimo nuotoliniu būdu ir kt. problemas. Ugdymas vyko pagal įprastą tvarkaraštį, todėl nuotolinis mokymas įtakos mokinių mokymosi krūviui neturėjo. Mokytojai pagal poreikį bei atsižvelgiant į mokinių gebėjimus ir poreikius, turėjo galimybę koreguoti programas, teminius planus.

**1.2. Uždavinys. Stiprinti mokytojų metodinę veiklą.**

Aktyvi mokytojų metodinių grupių veikla: parengti 8 metodiniai pranešimai ir 2 metodinės priemonės pristatytos metodinėse grupėse.

2020-02-18 Mokykloje organizuota metodinė diena su Varėnos Jadvygos Čiurlionytės menų mokyklos mokytojais ir mokiniais: vyko atvira pamoka ,,Mokinio mokymosi skambinti fortepijonu motyvacijos skatinimas pradiniame ugdymo etape“ bei Mokyklos ir Varėnos Jadvygos Čiurlionytės menų mokyklos bendras pianistų koncertas. 2020-02-04 muzikos mokytojai dalyvavo metodinėje dienoje Garliavos meno mokykloje. 2020-02-20 organizuotas dailės skyriaus mokytojų metodinis susitikimas su Garliavos meno mokyklos dailės mokytojais.

6 Lazdijų meno mokyklos mokytojai dalyvavo 10 tarptautinių, respublikinių ir rajoninių konkursų vertinimo komisijų darbe.

Mokytojai tobulino dalykines ir profesines kompetencijas, atsižvelgdami į skyriaus ir individualų kvalifikacijos tobulinimosi poreikį: per metus 105 dienas dalyvavo kvalifikacijos kėlimo kursuose. Paskelbus karantiną, mokytojams buvo sudaryta galimybė tobulinti bendrąsias kompetencijas, nemokamai naudojantis nuotolinių mokymų platforma *pedagogas.lt*. 100 proc. mokyklos mokytojų kėlė kvalifikaciją IT srityje, dalyvaudami mokymuose „Skaitmeninių priemonių naudojimas ugdymo procese - ugdymo proceso organizavimas naudojant Microsoft Office 365“.

2020-10-26 organizuota nuotolinė konsultacija mokyklos bendruomenei ,,Neformaliojo vaikų švietimo ir jo teikėjų veiklos įsivertinimas ir veiklos tobulinimo galimybės“, kurioje dalyvavo 87 proc. mokytojų.

**1.3. Uždavinys. Individualios mokinio pažangos kokybės vertinimas.**

Siekiant ugdymo kokybės gerinimo bei individualios mokinio pažangos,parengtas pradinio ugdymo mokinio pasiekimų ir pažangos aplankas. 20 proc. pradinio ugdymo muzikos ir dailės skyrių mokinių asmeninė pažanga fiksuota pasiekimų ir pažangos aplanke. Mokinių pažanga aptarta 2 mokytojų tarybos posėdžiuose. Mokykloje nuolat buvo vykdoma ugdymo proceso stebėsena: stebimos pamokos, mokinių atsiskaitymai, koncertai ir kita mokytojų, mokinių veikla. 4 stebėtos atviros pamokos aptartos metodinėse grupėse. Siekdami užtikrinti mokymosi pažangą, tęstinumą ir dermę, 100 proc. mokytojų parengė individualaus ir grupinio ugdymo planus elektroniniame dienyne.

Aktyvinant bendradarbiavimą su tėvais, organizuoti 4 susirinkimai: I klasės dailės ir muzikos skyrių mokiniams ir jų tėvams, Seirijų bei Veisiejų skyrių ankstyvojo integruoto ugdymo mokinių tėvams, kuriose dalyvavo 90 proc. tėvų. Siekiant užtikrinti nuotolinio ugdymo kokybę bei įtraukti tėvus į mokyklos įsivertinimo, veiklos tobulinimo procesus, vykdytos 5 apklausos mokinių tėvams. Apklausų rezultatai naudojami Mokyklos veiklos kokybės gerinimui.

**2. Tikslas. Mokyklos, kaip aktyvios ir atviros bendruomenės, meninių kompetencijų ugdymas per konkursinę, projektinę, koncertinę veiklą.**

**2.1. Uždavinys. Aktyvinti mokyklos mokinių, meninių kolektyvų koncertinę, konkursinę veiklą.**

Mokyklos mokytojai ir mokiniai dalyvavo 106 renginiuose, koncertuose, iš kurių Mokykla ir jos skyriai Veisiejuose, Seirijuose, Krosnoje, Šeštokuose organizavo 82. Dailės skyriaus mokytojai su mokiniais dalyvavo 42 dailės darbų parodose, iš kurių 39 – pačių organizuotos. Atsižvelgiant į pandeminę situaciją, dalis renginių sėkmingai organizuoti virtualioje erdvėje: 2020 m. surengti 36 virtualūs koncertai ir 33 virtualios dailės darbų parodos. Surengta suaugusiųjų ugdymo skyriaus mokinių tapybos paroda Lenkijos Respublikoje, Seinų lietuvių namuose bei virtuali paroda Mokyklos feisbuko paskyroje.

Mokyklos auklėtiniai dalyvavo 17 tarptautinių ir respublikinių konkursų bei festivalių, kuriuose laimėta: 3 – I vietos, 2 – II vietos, 3 – III vietos, 5 diplomai. Mokiniai dalyvavo 4 rajoniniuose konkursuose, kuriuose pelnytos: 5 – I vietos, 2 – II vietos, 5 – III vietos.

Mokykloje siekiant ugdymo patrauklumo ir prieinamumo, mokiniai muzikuoja įvairios sudėties ansambliuose (2020 metais gitaros ir saksofono klasės mokiniai, smuikininkai ir akordeonistai susibūrė į ansamblius, fortepijoniniai duetai paruošė koncertinius numerius).

Organizuotos 8 išvykos į teatrus, muziejus ir įvairias edukacijas. Įvairiausios integruotos veiklos, išvykos: 2020-01-25 išvyka į operą ,,Paukštė“ Vilniuje, 2020-06-22 edukacija Leipalingio dvare, 2020-07-02 Birštono muziejuje, 2020-08-21 plenere Aštriosios Kirsnos dvare, 2020-08-24 ir 25 Metelių ir Veisiejų regioniniuose parkuose; 2020-09-16 dailės skyriaus mokiniai dalyvavo keramikos plenere „Molio keliu“, skirtame tautodailės metams paminėti, etnografinėje Prano Dzūko sodyboje, 2020-09-13 išvyka į teatralizuotą koncertą ,,Pasakiška muzika“ Vilniuje. Minint kompozitoriaus P. Čaikovskio 180-ąsias gimimo metines, surengta edukacinė programa, skirta kompozitoriui atminti.

Mokinių pilietiškumo ir tautiškumo ugdymas.

Mokykla organizavo ir dalyvavo mokyklos ir kitų įstaigų organizuojamuose tautiniuose, patriotiniuose renginiuose, skirtuose Vasario 16-ajai, Kovo 11-ajai. Minint Lietuvos Nepriklausomybės atkūrimo 30-metį, dalyvavo vėjo malūnėlių akcijoje, muzikinėje akcijoje ,,Ačiū, Lietuva!” bei surengta piešinių paroda „Aš tikiu Lietuva“.

**2.2. Uždavinys. Užtikrinti mokyklos organizuojamų renginių tęstinumą ir naujų projektų iniciavimą.**

Sėkmingai nuotoliniu būdu organizuotas kalėdinių koncertų ir parodų ciklas ,,Šv. Kalėdų belaukiant“. Virtualiai įvyko 28 kalėdiniai renginiai:14 koncertų, 14 dailės darbų parodų.

Mokykla sėkmingai nuotoliniu būdu įgyvendino dvi Neformaliojo suaugusiųjų švietimo ir tęstinio mokymosi programas ,,Šilko tapyba” ir ,,Dekupažo magija“, kuriose mokėsi 5 Lazdijų rajono savivaldybės gyventojai, finansavimas skirtas iš Lazdijų rajono savivaldybės biudžeto lėšų.

Įgyvendintos 3 Lazdijų rajono savivaldybės finansuojamos programos, kuriose dalyvavo 117 mokinių: Vaikų vasaros poilsio programa ,,Vasaros mozaika” 2020 m. birželio-liepos mėn., ,,Vasaros atostogos kitaip” 2020 m. rugpjūčio – rugsėjo mėn. bei Etninės kultūros išsaugojimo ir puoselėjimo programa ,,Iš močiutės skrynios“, skirta Tautodailės metams paminėti 2020 m. rugsėjo – gruodžio mėn. 2020-07-03–08 organizuota Kauno krašto akordeono mokytojų kūrybinė stovykla ir koncertas Veisiejuose.

**2.3. Uždavinys. Puoselėti bendradarbiavimo kultūrą, organizuojant renginius su socialiniais partneriais ir bendruomene.**

Mokykla dalyvavo Lazdijų krašto muziejaus ir jo padalinių Veisiejuose ir Kapčiamiestyje, Lazdijų kultūros centro ir jo padalinių Veisiejuose, Krosnoje, Šeštokuose, Lazdijų rajono savivaldybės viešosios bibliotekos, Lazdijų švietimo centro, VšĮ ,,Lazdijų turizmo informacinis centras”, Lazdijų mokyklos-darželio ,,Kregždutė“, Lazdijų Motiejaus Gustaičio gimnazijos, Lazdijų r. Seirijų Antano Žmuidzinavičiaus gimnazijos, Lazdijų r. Šeštokų mokyklos, Veisiejų regioninio parko, Lenkijos Respublikos Seinų lietuvių ,,Žiburio“ mokyklos bei Seinų lietuvių namų renginiuose ir kt. veiklose.

Nuolat Mokyklos veikla pristatoma internetinėje svetainėje ir socialiniuose tinkluose. Lazdijų meno mokyklos feisbuko paskyroje per 2020 metus paskelbti 118 informaciniai įrašai. Apie Mokyklos veiklą publikuojami straipsniai rajoninėje spaudoje.

**3. Tikslas. Mokyklos edukacinių erdvių kūrimas, puoselėjimas.**

**3.1. Uždavinys. Mokymo (si) priemonių modernizavimas.**

Gerinant mokymosi sąlygas bei užtikrinant aprūpinimą šiuolaikinėmis mokymosi priemonėmis, nupirkti 2 akordeonai, įgarsinimo aparatūra, lavinamieji muzikos instrumentai, 1 interaktyvus ekranas bei nuotoliniam ugdymui reikalingi 5 elektriniai pianinai.

Meno kolektyvų ir su meno kolektyvų veikla susijusių kultūrinių projektų finansavimo konkurso metu įsigyti 46 koncertiniai kostiumai aktyviai koncertuojantiems mokyklos kolektyvams – pop grupei ,,Či-ki-ta“ bei jaunučių chorui.

**3.2. Uždavinys. Veiksmingas IKT taikymas ugdymo (si) procese.**

Sėkmingai taikant informacines komunikacines technologijas ir pasitelkiant mokytojų IKT kompetencijas, organizuoti 16 nuotolinių metodinių grupių susirinkimų. Mokytojai įgytas IKT kompetencijas sėkmingai taikė organizuodami nuotolinį ugdymo procesą.

2020 m. Nacionalinei švietimo agentūrai vykdant Neformaliojo vaikų švietimo teikėjų veiklos išorinį vertinimą, įvykdytas Mokyklos veiklos išorinis vertinimas, atsižvelgiant į išvadas, Mokykla formavo ateinančių metų veiklos tikslus ir uždavinius. Mokyklos veikla įvertinta teigiamai.

**Stiprieji veiklos rodikliai, įvertinti aukštu lygmeniu:**

1. Ugdymosi tikslai, pasiekimai ir jų vertinimas;

2. Asmenybės augimas, siejant ugdymą su gyvenimu;

3. Mokytojo kvalifikacija ir nuolatinis tobulėjimas;

4. Fizinė ugdymo(si) aplinka ir priemonės;

5. Psichologinė aplinka.

**Tobulintini veiklos rodikliai, įvertinti vidutiniu lygmeniu:**

1. Ugdymo programa ir ugdymo planas;

2. Bendradarbiavimas ir bendravimas;

3. Duomenimis grįstas sprendimų priėmimas.

**II. TIKSLŲ, UŽDAVINIŲ, VEIKLŲ IR ASIGNAVIMŲ SUVESTINĖ**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Eil. Nr.** | **Tikslas** | | | | | | **Tikslo pasiekimo vertinimo kriterijus, mato vienetas ir reikšmė** | | | |
| **1.** | **Ugdymo prieinamumo ir kokybės užtikrinimas, sukuriant palankiausias galimybes ugdytiniui realizuoti individualius gebėjimus** | | | | | | Mokykloje patikslintų ir koreguotų ugdymo programų skaičius, 5.  Kvalifikaciją patobulinusių mokytojų dalis, 100 proc. | | | |
| **1.1.** | **Uždavinys. Nuolat atnaujinti esamas ir kurti naujas mokymo programas, atsižvelgiant į ugdytinių ir bendruomenės kintančius poreikius** | | | | | | | | | |
|  | **Įstaigos veiksmo pavadinimas** | **Proceso ir (ar) indėlio vertinimo kriterijai, mato vienetai ir reikšmės** | | **Atsakingi vykdytojai** | | **Įvykdymo terminas** | | | **Asignavimai (tūkst. Eur)** | |
| **Planuota** | **Įvykdyta** | **Numatyta data** | | **Faktinė data** | **Patvirtinti** | **Panaudoti** |
| 1.1.1. | Metodinėse grupėse aptarti ir koreguoti FŠPU ir NU ugdymo programas, kurios turi atitikti ugdytinių gebėjimus ir poreikius. Naujų ugdymo programų tvirtinimas | Per metus peržiūrimų ir koreguojamų bei naujų ugdymo programų skaičius 4 | Peržiūrėtos  5 ugdymo programos: fortepijono, chorinio dirigavimo, solfedžio, akordeono, saksofono | Direktorius, direktoriaus pavaduotojas ugdymui, metodinės grupės | | Iki 2020 m. rugsėjo 1 d. | | 2020 m.  balandis | Asignavimai darbo užmokesčiui | Asignavimai darbo užmokesčiui |
| 1.1.2. | Ugdymo planų ir metinių veiklos planų įgyvendinimas | Parengtas ugdymo ir veiklos planas | Parengtas 1 ugdymo planas ir 1 veiklos planas.  Iki 2020 m. rugpjūčio 31 d. parengtas ir patvirtintas Lazdijų meno mokyklos 2020-2021 m. m. ugdymo planas, iki 2020 m. gruodžio 31 d. parengtas Lazdijų meno mokyklos 2021 m.  veiklos planas | Direktorius,  direktoriaus pavaduotojas ugdymui,  metodinių grupių vadovai | | Ugdymo planas iki 2020 m. rugpjūčio 31 d., veiklos planas – iki 2020 m. gruodžio 31 d. | | 2020 m. rugpjūtis, gruodis | Asignavimai darbo užmokesčiui | Asignavimai darbo užmokesčiui |
| **1.2.** | **Uždavinys. Stiprinti mokytojų metodinę veiklą** | | | | | | | | | |
| 1.2.1. | Integruotų edukacinių- pažintinių projektų, papildančių pamokų turinį, kūrimas ir įgyvendinimas | Mokykloje įgyvendintų projektų skaičius ≥ 2 | Mokykloje įgyvendintų projektų skaičius 5:  Vaikų vasaros poilsio programos  ,,Vasaros mozaika” ir ,,Vasaros atostogos kitaip”,  Etninės kultūros išsaugojimo ir puoselėjimo programa ,,Iš močiutės skrynios“,  Neformaliojo suaugusiųjų švietimo ir tęstinio mokymosi programos ,,Šilko tapyba” ir ,,Dekupažo magija“ | Skyrių mokytojai | | Iki 2020 m. gruodžio 31 d. | | 2020 m. | Asignavimai darbo užmokesčiui | Asignavimai darbo užmokesčiui  Savivaldybės biudžeto lėšos:1799,97 Eur;  Valstybės biudžeto lėšos: 2150,00 Eur |
| 1.2.2. | Metodinių darbų, mokymo (si) priemonių rengimas | Metodinių darbų, mokymo (si) priemonių skaičius ≥3 | Parengti 8 metodiniai pranešimai  2 mokymo(si) priemonės:  ,,Muzikos pažinimo keliu“,  ,,Muzikinė mozaika“ | Besiatestuojantys mokyklos mokytojai, mokytojai metodininkai ir ekspertas | | Iki 2020 m. gruodžio 31 d. | | 2020 m. | Asignavimai darbo užmokesčiui | Asignavimai darbo užmokesčiui |
| 1.2.3. | Seminarų, kursų, mokymų organizavimas | Seminarų, kursų, mokymų skaičius ≥3 | Organizuoti 3 seminarai / mokymai:  ,,Mokinio mokymosi skambinti fortepijonu motyvacijos skatinimas pradiniame ugdymo etape“,  ,,Neformaliojo vaikų švietimo ir jo teikėjų veiklos įsivertinimas ir veiklos tobulinimo galimybės“,  Specialiosios pedagogikos ir specialiosios psichologijos kvalifikacijos tobulinimo mokymai | Direktorius,  direktoriaus pavaduotojas ugdymui | | Iki 2020 m. gruodžio 31 d. | | 2020 m.  vasaris, birželis, spalis | Asignavimai darbo užmokesčiui | Asignavimai darbo užmokesčiui |
| 1.2.4. | Mokytojų atestacijos programos įgyvendinimas | Parengta atestacijos programa.  Naujai atestuotų pedagogų ≥ 1 | Parengta mokytojų ir pagalbos mokiniui specialistų 2021– 2023 metų atestacijos programa  2020 m. nesiatestavo nei vienas pedagogas | Direktoriaus pavaduotojas ugdymui, mokytojas, ketinantis atestuotis | | Iki 2020 m. gruodžio 31 d. | | 2020 m. lapkritis | Asignavimai darbo užmokesčiui | Asignavimai darbo užmokesčiui |
| 1.2.5. | Kryptingas kvalifikacijos tobulinimas | Ne mažiau kaip tris dienas per metus kvalifikaciją tobulinusių pedagoginių darbuotojų dalis 90 proc. | Ne mažiau kaip tris dienas per metus kvalifikaciją tobulinusių pedagoginių darbuotojų dalis – 100 proc. (per metus 105 dienos) | Skyrių mokytojai | | Iki 2020 m. gruodžio 31 d. | | 2020 m. | Biudžetinių įstaigų pajamų lėšos | Biudžetinių įstaigų pajamų lėšos |
| **1.3.** | **Uždavinys. Individualios mokinio pažangos kokybės vertinimas.** | | | | | | | | | |
| 1.3.1. | Parengti pradiniame ugdyme mokinio pasiekimų ir pažangos aplanką | Pradinio ugdymo mokinių dalis, turinti pasiekimų ir pažangos aplankus 20 proc. | 20 proc. pradinio ugdymo muzikos ir dailės skyrių mokinių pažanga fiksuota pasiekimų ir pažangos aplanke | Direktorius, direktoriaus pavaduotojas ugdymui, metodinės grupės | | Iki 2020 m. gruodžio 31 d. | | 2020 m. | Asignavimai darbo užmokesčiui | Asignavimai darbo užmokesčiui |
| 1.3.2. | Organizuoti individualius tėvų  (globėjų) susitikimus aptariant mokinių pažangą | Individualių susitikimų su tėvais aptariant mokinių pažangą dalis ≥ 60 proc. | Organizuoti 4 tėvų  (globėjų) susirinkimai: I klasės dailės ir muzikos skyrių mokinių tėvams, Seirijų bei Veisiejų skyrių ankstyvojo integruoto ugdymo mokinių tėvams, kuriuose dalyvavo 80 proc. tėvų | Visi mokytojai | | Iki 2020 m. gruodžio 31 d. | | 2020 m. | Asignavimai darbo užmokesčiui | Asignavimai darbo užmokesčiui |
| 2. | **Tikslas. Mokyklos, kaip aktyvios ir atviros bendruomenės meninių kompetencijų ugdymas per konkursinę, projektinę, koncertinę veiklą** | | | | Padidėjo ikimokyklinio ir pradinio ugdymo mokinių skaičius, dalyvaujančių edukacinėse veiklose, 5 proc.  Padidėjo mokinių skaičius, dalyvaujančių nuotoliniuose koncertuose, parodose, konkursuose 10 proc. | | | | | |
| 2.1. | **Uždavinys. Aktyvinti mokyklos mokinių, meninių kolektyvų koncertinę, konkursinę veiklą.** | | | | | | | | | |
| 2.1.1. | Edukacinės veiklos ikimokyklinio ir pradinio ugdymo ugdytiniams | Edukacinių veiklų ikimokyklinio ir pradinio ugdymo ugdytiniams skaičius ≥ 4 | Edukacinių veiklų ikimokyklinio ir pradinio ugdymo ugdytiniams skaičius 4: integruota keramikos pamoka Šeštokų dailės skyriaus mokiniams Lazdijų meno mokykloje,  integruota muzikos pamoka ankstyvojo integruoto ugdymo mokiniams Lazdijų meno mokykloje,  virtuali Lazdijų meno mokyklos, Veisiejų, Seirijų, Krosnos, Šeštokų skyrių dailės ir ankstyvojo integruoto ugdymo mokinių darbų paroda ,,Tau, Mamyte, mano meilė ir kūryba...“,  Lazdijų meno mokyklos muzikos ir dailės skyrių pradinio ugdymo 3 kl. mokinių  virtualus koncertas- paroda ,,Vaikystės spalvos“ | Visi mokytojai | | Iki 2020 m. gruodžio 31 d. | | 2020 m. | Asignavimai darbo užmokesčiui | Asignavimai darbo užmokesčiui |
| 2.1.2. | Dalyvavimas rajono, šalies, tarptautiniuose konkursuose, festivaliuose | Rajoninių, respublikinių, tarptautinių konkursų, festivalių skaičius ≥ 25 | Rajoninių, respublikinių, tarptautinių konkursų, festivalių skaičius 21:  dalyvauta 17 tarptautinių ir respublikinių konkursų bei festivalių bei 4 rajoniniuose konkursuose | Visi mokytojai | | Iki 2020 m. gruodžio 31 d. | | 2020 m. | Asignavimai darbo užmokesčiui | Asignavimai darbo užmokesčiui |
| 2.1.3. | Naujos sudėties kolektyvų telkimas projektams, koncertams, festivaliams | Naujos sudėties kolektyvų skaičius ≥ 2 | Naujos sudėties kolektyvų skaičius 2 (saksofonistų ir gitaristų ansamblis, fortepijoniniai ansambliai) | Visi mokytojai | | Iki 2020 m. gruodžio 31 d. | | 2020 m. | Asignavimai darbo užmokesčiui | Asignavimai darbo užmokesčiui |
| 2.1.4. | Koncertų, parodų organizavimas mokykloje ir įvairiose erdvėse | Koncertų, parodų mokykloje ir įvairiose erdvėse skaičius ≥ 60 | Suorganizuoti 82 renginiai (koncertai, parodos) įvairiose erdvėse | Visi mokytojai | | Iki 2020 m. gruodžio 31 d. | | 2020 m. | Asignavimai darbo užmokesčiui | Asignavimai darbo užmokesčiui |
| 2.2. | **Uždavinys. Užtikrinti mokyklos organizuojamų renginių tęstinumą ir naujų projektų iniciavimą** | | | | | | | | | |
| 2.2.1. | Kalėdinių koncertų, parodų ciklo ,,Šv. Kalėdų belaukiant“ organizavimas | Koncertų, parodų- susirinkimų, organizuotų tėvams skaičius ≥ 20 | Organizuoti 28 kalėdiniai renginiai: 14 koncertų ir 14 dailės darbų parodų | Visi mokytojai | | Iki 2020 m. gruodžio 31 d. | | 2020 m. gruodžio 14–23 d. | Asignavimai darbo užmokesčiui | Asignavimai darbo užmokesčiui |
| 2.2.2. | Konkursų, festivalių, konferencijų, organizavimas | Tradicinių ir naujų konkursų, festivalių, konferencijų skaičius ≥3 | Naujų konkursų skaičius 1: virtualus dailės darbų konkursas ,,Dovanoju Tau velykinį margutį“ | Darbo grupės | | Iki 2020 m. gruodžio 31 d. | | 2020 m. | Asignavimai darbo užmokesčiui | Asignavimai darbo užmokesčiui |
| 2.2.3. | Organizuoti profesionalių atlikėjų renginius | Organizuotų profesionalių atlikėjų renginių skaičius ≥3 | Organizuotų išvykų į profesionalių atlikėjų renginius skaičius 2: išvyka į operą ,,Paukštė“ Vilniuje, išvyka į teatralizuotą koncertą ,,Pasakiška muzika“ Vilniuje | Administracija,  skyrių mokytojai | | Iki 2020 m. gruodžio 31 d. | | 2020 m. | Asignavimai darbo užmokesčiui | Asignavimai darbo užmokesčiui |
| 2.3. | **Uždavinys. Puoselėti bendradarbiavimo kultūrą organizuojant renginius su socialiniais partneriais ir bendruomene** | | | | | | | | | |
| 2.3.1. | Išvykos į kitas šalies meno mokyklas | Išvykų į kitas šalies meno mokyklas skaičius ≥2 | Išvykų į kitas šalies meno mokyklas skaičius 2:  Teorinio-vokalinio skyriaus bei Dailės skyriaus metodinės mokytojų išvykos į Garliavos meno mokyklą | Direktorius, direktoriaus pavaduotojas ugdymui | | Iki 2020 m. gruodžio 31 d. | | 2020 m.  vasaris | Asignavimai darbo užmokesčiui | Asignavimai darbo užmokesčiui |
| 2.3.2. | Bendradarbiavimas su kitų šalies ar užsienio ugdymo įstaigų metodinėmis grupėmis, rengiant bendrus edukacinius projektus | Bendrų edukacinių projektų skaičius ≥2 | Bendrų edukacinių projektų skaičius 2: Kauno krašto akordeono mokytojų kūrybinė stovykla,  metodinė diena- koncertas su Varėnos Jadvygos Čiurlionytės menų mokyklos bendruomene | Visi mokytojai | | Iki 2020 m. gruodžio 31 d. | | 2020 m.  vasaris, liepa | Asignavimai darbo užmokesčiui | Asignavimai darbo užmokesčiui |
| 2.3.3. | Taikyti įvairesnes bendravimo ir bendradarbiavimo formas su tėvais (globėjais) | Dalyvaujančių tėvų (globėjų) renginiuose dalis ≥60 proc. | Dalyvaujančių tėvų (globėjų) renginiuose dalis ≥60 proc. | Visi mokytojai | | Iki 2020 m. gruodžio 31 d. | | 2020 m. | Asignavimai darbo užmokesčiui | Asignavimai darbo užmokesčiui |
| 3. | **Tikslas. Mokyklos edukacinių erdvių kūrimas, puoselėjimas** | | | | Atnaujinta kompiuterinė įranga, 10 proc.  Mokytojų, patobulinusių IKT kompetencijas padidėjo 20 proc.  Aktyvesnė mokytojų metodinė veikla 100 proc., metodiniai susitikimai vyko ir nuotoliniu būdu. | | | | | |
| 3.1. | **Uždavinys. Mokymo (si) priemonių modernizavimas.** | | | | | | | | | |
| 3.1.1. | Atnaujinta kompiuterinė įranga | Įsigytų nešiojamų ir planšetinių kompiuterių skaičius ≥ 3 | Įsigytų kompiuterių skaičius 6 | Direktorius,  ūkvedys | | Iki 2020 m. gruodžio 31 d. | | 2020 m. | Biudžetinių įstaigų pajamų lėšos | Biudžetinių įstaigų pajamų lėšos  4869,36 Eur |
| 3.1.2. | Interaktyvus ekranas | Įsigytų interaktyvių ekranų skaičius 1 | Įsigytas 1 interaktyvus ekranas | Direktorius,  ūkvedys | | Iki 2020 m. gruodžio 31 d. | | 2020 m. | Biudžetinių įstaigų pajamų lėšos | Biudžetinių įstaigų pajamų lėšos  2799,00 Eur |
| 3.1.3. | Muzikos instrumentų atnaujinimas | Įsigytų instrumentų skaičius ≥4 | Įsigyti 2 akordeonai,  5 elektriniai pianinai | Direktorius,  ūkvedys | | Iki 2020 m. gruodžio 31 d. | | 2020 m. | Biudžetinių įstaigų pajamų lėšos | Biudžetinių įstaigų pajamų lėšos  5938,00 Eur |
| 3.2. | **Uždavinys. Veiksmingas IKT taikymas ugdymo (si) procese.** | | | | | | | | | |
| 3.2.1. | Naujų kompiuterinių programų įsigijimas | Įsigytų kompiuterinių programų skaičius 1 | Neįsigyta | Direktorius,  ūkvedys | | Iki 2020 m. gruodžio 31 d. | | - | Biudžetinių įstaigų pajamų lėšos, 1,2 procentų lėšos | |
| 3.2.2. | Mokytojų kvalifikacijos kėlimo IKT kursų, seminarų organizavimas | Organizuotų kvalifikacijos kėlimo IKT kursų, seminarų skaičius 1 | Kvalifikacijos kėlimo IKT kursų skaičius 1:  „Ugdymo proceso organizavimas naudojant Microsoft Office 365“.  Mokytojų, patobulinusių IKT kompetencijas 100 proc. | Direktorius | | Iki 2020 m. gruodžio 31 d. | | 2020 m. lapkritis | Biudžetinių įstaigų pajamų lėšos | Biudžetinių įstaigų pajamų lėšos  520 Eur |
| 3.2.3. | Metodinių grupių susirinkimų nuotoliniu būdu organizavimas | Nuotolinių susirinkimų skaičius 4 | 16 metodinių grupių susirinkimų, organizuotų nuotoliniu būdu:  3 dailės skyriaus,  4 fortepijono skyriaus,  4 instrumentinio skyriaus,  5 teorinio-vokalinio skyriaus | Administracija,  metodinių grupių vadovai | | Iki 2020 m. gruodžio 31 d. | | 2020 m. | Asignavimai darbo užmokesčiui | Asignavimai darbo užmokesčiui |
|  | | | | | | | | **VISO:** | **Skirta:**   * SB lėšos 375739,00 Eur * MK lėšos (DU asignavimai)   34771,00 Eur   * NVŠ lėšos (DU asignavimai)   25500,00 Eur   * Lazdijų meno mokyklos pajamos   (surinkta 2020 m. 32788,33 Eur,  nepanaudotos 2019 m. 8586,64 Eur)  **Panaudota:**   * SB lėšos 375337,50 Eur * MK lėšos (DU asignavimai)   34771,00 Eur   * NVŠ lėšos (DU asignavimai) 25500,00 Eur * Lazdijų meno mokyklos pajamos   31261,95 Eur | |
| **Panaudota 2020 m. 466870,45 Eur** | |

* SB Lazdijų rajono savivaldybės biudžetas;
* MK Mokinio krepšelis;
* NVŠ Neformalusis vaikų švietimas(tikslinis finansavimas).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_